U-I-12/06
Natisni
Opravilna št.:
U-I-12/06
Datum odločitve:
10. 10. 2007
ECLI:
ECLI:SI:USRS:2007:U.I.12.06
Akt:
Uredba o načinu uporabe zvočnih naprav, ki na shodih in prireditvah povzročajo hrup (Uradni list RS, št. 118/05)
Izrek:
Pobuda za začetek postopka za oceno ustavnosti in zakonitosti Uredbe o načinu uporabe zvočnih naprav, ki na shodih in prireditvah povzročajo hrup (Uradni list RS, št. 118/05), se zavrže.
Evidenčni stavek:
Pobudnika nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.2.51.2.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Pobudnik - Politična stranka, društvo, združenje.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Društvo Mestnih, občinskih in medobčinskih inšpektorjev in nadzornikov Slovenije
Datum vloge:
12. 1. 2006
Vrsta odločitve:
sklep
Vrsta rešitve:
zavrženje
Dokument:
US27816
Dokument v PDF obliki:
U-I-12-06.pdf
103 KB
Prenesite datoteko
U-I-12/06-4
10. 10. 2007
SKLEP
Ustavno sodišče je v postopku za preizkus pobude Društva Mestnih, občinskih in medobčinskih inšpektorjev in nadzornikov Slovenije, ki ga zastopa predsednik Franjo Švajger, na seji 10. oktobra 2007
sklenilo:
Pobuda za začetek postopka za oceno ustavnosti in zakonitosti Uredbe o načinu uporabe zvočnih naprav, ki na shodih in prireditvah povzročajo hrup (Uradni list RS, št. 118/05), se zavrže.
Obrazložitev
1. Pobudnik izpodbija Uredbo o načinu uporabe zvočnih naprav, ki na shodih in prireditvah povzročajo hrup (v nadaljevanju Uredba), svoj pravni interes pa utemeljuje z mnenjem, da Zakon o varstvu okolja (Uradni list RS, št. 41/04 – v nadaljevanju ZVO-1) in Zakon o javnih zbiranjih (Uradni list RS, št. 59/02 – v nadaljevanju ZJZ) Vladi ne dajeta pooblastila, da lahko prenaša naloge z države na občine. Meni, da država lahko na občino prenese le tiste naloge, za katere se tako z občinami predhodno sporazume, in zanje zagotovi tudi sredstva. Glede na to naj bi izpodbijana Uredba kršila 143. člen Ustave, 17. člen ZVO-1 in 9. člen ZJZ.
2. Pobudo za začetek postopka za oceno ustavnosti lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 – v nadaljevanju ZUstS). Po ustaljeni ustavnosodni presoji Ustavnega sodišča mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja. Pobudnik z zatrjevanjem, da gre za kršitev 143. člena Ustave, ne zatrjuje posega v svoj pravni položaj, temveč v položaj občin. Zato glede na 24. člen ZUstS ne izkazuje pravnega interesa in je Ustavno sodišče njegovo pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Janez Čebulj ter sodnici in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.
Predsednik
dr. Janez Čebulj